Journey – с нов албум | Kafene.bg
"Revelation" отбелязва един от най-интересните моменти в историята на легендарните Journey. Вместо прощаване с феновете в новия албум усещаме брилянтно бъдеще за групата. Това е първият им албум с вокалиста Arnel Pineda. Той предлага фини мелодии, които звучат като хитове от най-успешните им години.
Първите песни от новия проект са композирани в средата на 2007 г., когато Pineda още не се е присъединил към групата и както основателя на Journey – китаристът Neil Schon признава: "Никак не е лесно да си оптимист, когато не си наясно с бъдещето на групата. Аз бях обезсърчен при мисълта, че нямаме вокалист, но въпреки това исках да вървим напред с надеждата, че ни очаква една добра година. Искаше ми се да намерим човек, който да умее да изпълнява по подходящ начин класическите ни хитове, с подобна бленда, тенор, но и да вложи нещо специфично и от себе си. Точно това прави Арнел”.
Интересно е как Schon попада на Pineda. След като прослушва стотици изпълнители по видео сайта YouTube попада и на Arnel и в момента, в който го чува, вече е сигурен, че това ще бъде новият фронтмен на групата. Веднага му се обажда и го кани на прослушване в САЩ. След тридневни репетиции решението е взето. Влизат в студиото, където Arnel записва шест от новите песни за един ден. Звучи невероятно и музикантите са единодушни – това е техният човек.
Neil Schon и Jonathan Cain са автори на 11-те нови песни. Двамата са творчески партньори от толкова време, че между тях има пълно разбирателство. Обикновено Neil пише рок парчетата, а Jonathan – баладите, но когато има и единомислие, всичко, което създават, звучи като Journey.
Състав: Neil Schon – китара, Deen Castronovo – барабани, Arnel Pineda – вокали, Jonathan Cain – клавишни, Ross Valory – бас.
4. Woldest Dream
5. Faith In The Hartland
12. Let It Take You Back – Bonus Track
Бургаското село Маринка празнува на 17 юли